Can You Feel the Love Tonight

Can You Feel the Love Tonight (בתרגום העברי נקרא "אהבה יש באוויר") הוא שיר מתוך סרט האנימציה "מלך האריות" של חברת וולט דיסני. השיר הולחן על ידי אלטון ג'ון למילותיו של טים רייס. לאחר צאת הסרט לאקרנים נחל השיר הצלחה, והצליח להגיע למקום ה־14 במצעד הסינגלים הבריטי, ולמקום הרביעי במצעד בילבורד הוט 100.

הצלחת השיר 
השיר, שהושר בסרט בשתי גרסאות — האחת במהלך הסרט (בסצנה בה נפגש סימבה עם נלה) על ידי מדובבי הדמויות של סימבה, נלה, טימון ופומבה והשנייה בכתוביות הסיום על ידי אלטון ג'ון, זכה בפרס גלובוס הזהב לשנת 1994 בקטגוריה "השיר הטוב ביותר" ובפרס האוסקר באותה הקטגוריה.
כמו כן, זכה אלטון ג'ון בזכות השיר בפרס גראמי בקטגוריית ביצוע השיר הטוב ביותר.

בשנת 2003 גרסת רמיקס של השיר בביצוע אלטון ג'ון נכללה במהדורה המיוחדת של פסקול הסרט.

שילוב השיר בסרט 
השיר לא היה אמור להיות חלק מהסרט, ורק התעקשותו הנחרצת של ג'ון היא שגרמה לשילובו.

במקור תוכנן כי את השיר יבצעו טימון ופומבה בלבד ובכך יעניקו לו נופך ציני. ג'ון לא אהב את האופן הקומי של גרסה זו. הוא הצהיר כי השיר נועד להמשיך את "המסורת של דיסני של שירי אהבה גדולים", וכי הוא יכול "לבטא את רגשות האריות זה לזה בצורה טובה בהרבה מהדיאלוג".

התוצאה הסופית הייתה שהשיר הושר בעיקר על ידי קול מחוץ למסך (Kristle Edwards) עם שורות קצרות של סימבה (Joseph Williams) ונאלה (Sally Dworsky) וחלקי ההתחלה והסיום של טימון (Nathan Lane) ופומבה (Ernie Sabella]).
מפיק הסרט ושני במאיו הגדירו את השיר כ"בעל ההיסטוריה המגוונת ביותר מכל שירי הסרט".

גרסאות בינלאומיות 
עם צאת הסרט לראשונה ב-1994 יצאו 28 גרסאות ברחבי העולם, כולל גרסה בשפת זולו בדרום אפריקה. זהו הדיבוב היחיד שיצר דיסני לשפת זולו והיחיד בשפה אפריקנית כלשהי פרט לערבית.

במהלך השנים גדל מספר הגרסאות ל-45 גרסאות רשמיות, אליהן נוספו כמה גרסאות לא רשמיות על ידי תחנות טלוויזיה ואולפנים מקומיים בשפות המקומיות: ערבית, ארמנית, גרמנית אוסטרית, Crimean Tatar, קברדית ונוגאי.

מיקומי שיא

קישורים חיצוניים

הערות שוליים 

שירי אלטון ג'ון
שירי מלך האריות
שירים באנגלית
שירים שנכתבו על ידי טים רייס
שירי נושא: אהבה
בלדות משנות ה-1990
בלדות פופ
סינגלים שהגיעו למקום הראשון במצעד הסינגלים של RPM
סינגלים שהגיעו למקום הראשון במצעד הסינגלים של SNEP
זוכי אוסקר: השיר המקורי הטוב
זוכי פרס גלובוס הזהב – השיר המקורי הטוב
זוכי פרס גראמי לביצוע הפופ הווקאלי הטוב ביותר – גבר
סינגלים בהוצאת הוליווד רקורדס
סינגלים בהוצאת וולט דיסני רקורדס
סינגלים בהוצאת מרקורי רקורדס